Az utóbbi évtizedekben tapasztalt gyors technikai fejlõdés szükségessé tette az informatikai kultúra társadalmi méretû elterjesztésének megoldását. A terjesztésben kiemelt szerepet szántak az iskoláknak, a 80-as évek végén az informatika mint új mûveltségi terület jelent meg az oktatásban.

Vámos Tibor akadémikus úr az 1995-ös ózdi (“Informatika a közoktatásban” címû) konferencia nyitó elõadásában arról beszélt, hogy a felnövekvõ generációt meg kell tanítanunk együtt élni a világot behálózó informatikai rendszerekkel. El kell érnünk, hogy a gyermekeink számára ez a közeg már teljesen természetes legyen. (Ne legyen majd semmi különleges például abban, ha valaki szövegszerkesztõvel írja az iskolai fogalmazását. Ehhez persze elõbb meg kell tanulnunk a számítógéppel ihletetten írni !) A feladat az, hogy olyan állampolgárokat neveljünk, akik a számítógépek és hálózatok világában önállóan és kritikusan gondolkodó, de együttmûködõ és megértõ cselekvõi lesznek a társadalomnak.